Solveig Christov

Solveig Christophersen, fra 1949 med forfatternavnet Solveig Christov, (født Fredriksen; 1918–1984) var en norsk forfatter.

Hun debuterte i 1949 med Det blomstrer langs blindveien, og skrev i alt 16 bøker. De fleste bøkene var romaner, tre var skuespill, to var novellesamlinger og hennes siste bok – Reisen for lenge siden (1979) – var en reiseskildring. 

Som flere andre forfattere fra etterkrigsgenerasjonen var hun opptatt av spørsmål om skyld, ansvar og valgKilde til tematikk i forfatterskapet er Irene Engelstads etterord til bokklubbutgavene., knyttet til krigens erfaringer og i forhold til den kalde krigen. Et annet sentralt motiv i forfatterskapet er menneskenes kjærlighetsevne og kjærlighetslengsel. Flere av hennes bøker kan karakteriseres som «grupperomaner», hvor en gruppe personer er plassert i samme miljø: En cafe i Den blomstrer langs blindveien, et pensjonat i Paris i Under vintermånen (1954), i en bygård i På veiene til og fra (1951) eller på en gård en sommer i Korsvei i jungelen (1959). 

Hun var i sitt andre ekteskap gift med Gyldendals direktør Harald Grieg. 

Bokklubben skapte fornyet interesse for hennes forfatterskap ved gjenutgivelsen av Syv dager og netter i 1991 og Korsvei i jungelen i 1994. Per Thomas Andersen har skrevet et essay om Korsvei i jungelen; og det er skrevet fire hovedoppgaver ved Universitetet i Oslo om hennes forfatterskap.Databasen Littforsk

 HørespillHartenstein, Tilman: Det usynlige teatret: Radioteatrets historie 1926-2001, Oslo 2001, s. 205 
 Valgets brodd (1957, ikke bevart)
 To gitarer (produsert 1956, reprise 1957)
 Før landing (produsert 1958, reprise 1959)

 Referanser 

Kategori:Norske forfattere
Kategori:Norske hørespillforfattere